МЕТОДИКА ЗА ОЦЕНКА НА ОФЕРТИТЕ

по Договор за предоставяне на безвъзмездна финансова помощ № BG05SFPR002-1.004-1322 , финансиран по процедура № BG05SFPR002-1.004 „Адаптирана работна среда“ от Програма "Развитие на човешките ресурси" 2021-2027

Критерий за оценка на офертите е „Оптимално съотношение качество-цена“, където класирането на допуснатите до участие оферти се извършва на база получената от всяка оферта „Комплексна оценка“ - (КО), като сума от индивидуалните оценки по предварително определените показатели.

Комплексна оценка /КО/ на всеки участник се получава като сума от индивидуалните оценки на офертата по трите показателя, изчислени по формулата:

КО = П1 + П2

1. Предложена цена – П 1

2. Срок за изпълнение в календарни дни – П 2

Кандидатът, получил най-висока обща комплексна оценка /КО/, се класира на първо място.

Всички оферти, които отговарят на изискванията, посочени в документацията за участие, ще бъдат допуснати до разглеждане, оценяване и класиране, съгласно посочените по-долу показатели и съобразно настоящата методика.

При съмнение за недобросъвестно оферирани условия и обстоятелства Оценителната комисия има право/може да подложи на проверка оферираните условия и обстоятелства преди да изготви оценителния протокол за класиране на кандидатите и определяне на печелившата оферта.

|  |  |  |  |
| --- | --- | --- | --- |
| Показател - П  (наименование) | Относително тегло | Максимално възможен брой точки | Символно обозначение |
| 1 | 2 | 3 | 4 |
| 1.Предложена цена – П 1 | 70 % (0,70) | 100 | ПЦ |
| 2. Срок за изпълнение в календарни дни – П2 | 30 % (0,30) | 100 | СИ |

Указания за определяне на оценката по всеки показател :

Показател 1 – „Предложена цена” – ПЦ, с максимален брой точки – 100 и относително тегло в комплексната оценка – 0,70.

Максималният брой точки получава офертата с предложена най-ниска цена – 100 точки. Точките на останалите участници се определят в съотношение към най-ниската предложена цена по следната формула:

С min

ПЦ = 100 х -----------------, където:

C n

* „100” е максималните точки по показателя ;
* „Cmin” е най-ниската предложена цена ;
* „Cn ”е цената на n-я участник.

Точките по първия показател „Предложена цена“ на n-я участник се получават по следната формула:

П1 = ПЦ х 0,70, където:

„0,70” е относителното тегло на показателя.

Показател 2 - Срок за изпълнение в календарни дни – СИ

* с максимален брой точки – 100,
* относително тегло в комплексната оценка – 0,30.

Максималния брой точки получава офертата с предложен най-кратък срок на изпълнение в календарни дни – 100 точки.

Точките на останалите участници се определят в съотношение към най-краткия срок на изпълнение в календарни дни по следната формула:

С min

СИ = 100 х --------------

С n

където: „100” е максималните точки по показателя;

* Сn - е предложеният срок за изпълнение в календарни дни на n-я участник,
* С min е най–краткият предложен срок за изпълнение в календарни дни.

Точките по показател П3 на n-тия участник се получават по следната формула:

П3 = СИ х 0,30

където „0,30” е относителното тегло на показателя.

***Оферта, в която предвидения срок за изпълнение е по-малък от 3 календарни дни или по-голям от 60 календарни дни ще бъде оценена като нереалистична и съответно отхвърлена.***

Комисията класира участниците в низходящ ред на получените комплексни оценки /КО/ на офертите им.

За изпълнител на поръчка се определя участникът получил най-голям брой точки в комплексната оценка /КО/. На първо място се класира офертата с най-висока оценка.

При еднаква комплексна оценка за изпълнител се избира, участникът с по-висока оценка на показател по следният ред:

1. По-ниска „Предложена цена“;

2. По-кратък „срок на изпълнение в календарни дни“

Ако и при двата показателя има еднакви оценки, предимство се дава по реда на тяхното подаване.

Комисията си запазва правото да изисква писмено представяне в определен срок на допълнителни доказателства за обстоятелствата, посочени в офертата, които имат значение за формиране на оценките и класирането на офертите.

При различия между сумите, изразени с цифри и думи, за вярно се приема словесното изражение на сумата.

За нуждите на тази методика всички числа, които могат да се получат при прилагане на съответните формули, се закръгляват до втория знак след десетичната запетая.